**Iktatószám: BP/0701/12138/2019**

**NYÍLT PÁLYÁZATI FELHÍVÁS**

**munkaerő-piaci szolgáltatásnyújtás támogatására**

**azonosítószám: BP/0701/12138/2019**

**Budapest**

**2019.**

**Pályázati felhívás**

(azonosítószám: BP/0701/12138/2019)

Budapest Főváros Kormányhivatala (továbbiakban: BFKH) a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.) 13/A. §, továbbá a munkaerőpiaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (IX.15.) GM rendelet (a továbbiakban: R1) alapján pályázati felhívást tesz közzé

**munkaerő-piaci szolgáltatásnyújtás támogatására.**

**A pályázat célja**

* + - * komplex munkaerő-piaci szolgáltatásnyújtás támogatása az információkhoz és szolgáltatáshoz való hozzájutás esélyegyenlőségének biztosítása, továbbá a tartós munkanélküliség kezelése, annak megelőzése, a foglalkoztathatóság javítása, a munkába helyezés elősegítése érdekében.

**A szolgáltatás nyújtásának célcsoportjai**

A BFKH Kerületi Hivatalai Foglalkoztatási Osztályának nyilvántartásában szereplő nyilvántartott álláskereső, szolgáltatást kérő személyek.

**A pályázat alanyai:**

Az R1 21.§ (1) bekezdése szerinti egyéni vállalkozó vagy jogi személy.

**A munkaerő-piaci szolgáltatások tartalma:**

* **Munkaerő-piaci és foglalkozási információ nyújtása**

A R1 3. § alapján. A szolgáltatás a foglalkozásokra, a fővárosban elérhető képzésekre, a főváros munkaerő-piaci helyzetére, a munkaerő-kereslet és kínálat helyi jellemzőire vonatkozó információk nyújtását, a foglalkoztatást elősegítő támogatások és a munkanélküli ellátásokra vonatkozó lehetőségek ismertetését, továbbá a foglalkoztatással összefüggő jogszabályokkal kapcsolatos tájékoztatást és az azokról szóló ismertetők átadását tartalmazza. Információt nyújtani mind egyéni, mind csoportos formában lehetséges.

A szolgáltatás a munkaerő-piacon levő rétegek (pályakezdő fiatalok, megváltozott munkaképességűek, tartósan álláskeresők stb.) és az őket foglalkoztatni szándékozó munkáltatók számára nyújtandó.

**A pályázatban szereplő munkaerő-piaci szolgáltatással érintett terület:**

A Budapest Főváros Kormányhivatala foglalkoztatási és munkaerő-piaci feladatokat ellátó szervezeti egységei, az alábbiak szerint:

1. BFKH III. Kerületi Hivatala Hatósági Főosztály Foglalkoztatási Osztály (1039 Bp., Heltai J. tér 7., illetékessége: I., II., III. kerület)
2. BFKH IV. Kerületi Hivatala Foglalkoztatási Osztály (1043 Bp., Kassai u. 24/b., illetékessége: IV., XIV., XV. kerület)
3. BFKH VIII. Kerületi Hivatala Hatósági Főosztály Foglalkoztatási Osztály (1082 Bp., Kisfaludy u. 11., illetékessége:V., VII., VIII. kerület)
4. BFKH IX. Kerületi Hivatala Foglalkoztatási Osztály (1092 Bp., Ráday u. 42-44., illetékessége: IX., XI., XII., XXII. kerület)
5. BFKH IX. Kerületi Hivatala Foglalkoztatási és Ellátási Osztály (1096 Bp., Haller u. 6.,illetékessége: Főváros területén élő hajléktalan álláskeresők ügyeinek intézése)
6. BFKH X. Kerületi Hivatala Foglalkoztatási Osztály (1105 Bp., Kőrösi Csoma Sándor út 53-55., illetékessége: X., XVI., XVII. kerület)
7. BFKH XIII. Kerületi Hivatala Hatósági Főosztály Foglalkoztatási Osztály (1137 Bp., Katona J. u. 25.,illetékessége: VI., XIII. kerület)
8. BFKH XVIII. Kerületi Hivatala Foglalkoztatási Osztály (1181 Bp., Darus u. 5., illetékessége:XVIII., XIX. kerület)
9. BFKH XX. Kerületi Hivatala Foglalkoztatási Osztály (1203 Bp., János u. 6., illetékessége: XX., XXIII. kerület)
10. BFKH XXI. Kerületi Hivatala Foglalkoztatási Osztály (1211 Bp., Mansfeld P. u.1., illetékessége: XXI. kerület)
11. BFKH Foglalkoztatási Főosztály (1082 Budapest, Kisfaludy u. 11.)

### A támogatás megállapításának jogi feltételei

**Vonatkozó anyagi jogszabályok vizsgálata**

A pályázónak teljesítenie kell az alábbi feltételeket:

* a pályázó szerepel az FSZF ideiglenes nyilvántartásában, mint munkaerő-piaci szolgáltatást nyújtó szervezet (kapcsolódó információk a 2.1.5. fejezetben találhatóak),
* a pályázó a pályázatban meghatározott célcsoportok számára térítésmentesen nyújtsa a szolgáltatásokat [R1 21. § (1) bekezdés],
* a pályázat benyújtását megelőzően legalább egy évig folytassa azt a szolgáltatási tevékenységet, amelynek támogatására a pályázatot benyújtotta, s erről nyilatkoznia kell [R1 21. § (2) bekezdés a) pont],
* vállalja, hogy a szolgáltatás nyújtásával kapcsolatban tudomására jutott adatokat rendeltetésszerűen használja fel [R1 21. § (2) bekezdés c) pont],
* garantálja, hogy a kormányhivatal által támogatott szolgáltatást nyújtó személyek rendelkeznek az R1 mellékletében meghatározott feltételekkel [R1 21. § (2) bekezdés d) pont] (kapcsolódó információk a 2.1.6. fejezetben találhatóak),
* vállalja, hogy a támogatott szolgáltatást igénybe vevő személyeket a kormányhivatallal kötött megállapodásban rögzített azonosításra alkalmas módon nyilvántartja [R1 21. § (2) bekezdés e) pont] (kapcsolódó információk a 2.1.4. fejezetben találhatóak),
* a rendezett munkaügyi kapcsolatok – az Ávr. 82. §-ában meghatározott – feltételeinek megfelel, és azok fennállását igazolja [R1 21. § (2) bekezdés f) pont] (kapcsolódó információk a 2.5.6. fejezetben találhatóak),
* tudomásul veszi, hogy az R1 21. § (1) bekezdésében meghatározott támogatás nyújtása esetén a támogatásban részesülő szervezet, vagy egyéni vállalkozó által nyújtott szolgáltatás szakmai és módszertani ellenőrzését a kormányhivatal látja el [R1 22. §],
* a támogatással megvalósított szolgáltatás elvégzésére másnak megbízást nem adhat (alvállalkozó igénybevétele kizárt),
* vállalja, hogy az elnyert támogatást kizárólag a pályázatban foglalt tevékenységre fordítja.

A támogatandó szolgáltatás megvalósításának helyszínével, területi hatályával, tervezett ügyfélkörével összefüggő sajátosságokra tekintettel a pályázati felhívásban további feltételek is meghatározhatók.

A fenti szempontokat a pályázati felhívás elkészítésekor figyelembe kell venni.

### A támogatás megállapításának további feltételei

Az Áht. 50. § (1) bekezdés értelmében költségvetési támogatás annak nyújtható, aki

a) megfelel a rendezett munkaügyi kapcsolatok követelményeinek

b) a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett

c) átlátható szervezetnek minősül. (Az Áht. 1. § 4. pontja alapján az átlátható szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti fogalom.)

Ávr. 81. § alapján nem köthető támogatási szerződés azzal, aki

a) nem felel meg az Áht. 48/B. §-ában és 50. §-ában meghatározott követelményeknek,

b) jogerős végzéssel elrendelt felszámolási, csőd-, végelszámolási, vagy egyéb – a megszüntetésére irányuló, jogszabályban meghatározott – eljárás alatt áll,

c) a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,

d) jogszabályban, vagy e rendeletben a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja.

Nem indulhat pályázóként, és nem részesülhet támogatásban továbbá

1. aki a pályázati eljárásban döntés-előkészítőként közreműködő, vagy döntéshozó;

Az, aki a támogatási döntést meghozta, vagy aki a támogatási döntés meghozatalában döntés-előkészítőként részt vett [Áht. 48/B. § (1) bekezdés a) pont].

A pályázati felhívás elkészítésével, közzétételével, döntés-előkészítésével kapcsolatos feladatokat a kormányhivatal látja el. A kormányhivatal részéről a döntésben és a döntés-előkészítésében érintett személyeket a pályázati kiírásban meg kell jeleníteni.

1. a kizárt közjogi tisztségviselő;

Az, aki a támogatási döntés időpontjában a Kormány tagja, államtitkár, közigazgatásiállamtitkár, helyettes államtitkár, megyei közgyűlés elnöke, főpolgármester, polgármester, regionális fejlesztési ügynökség vezető tisztségviselője [Áht. 48/B. § (1) bekezdés b) pont ].

1. az a)–b) pont szerinti személlyel közös háztartásban élő hozzátartozó [Áht. 48/B. § (1) bekezdés c) pont ];
2. a nyilvánosan működő részvénytársaság kivételével az a) és b) pont szerinti személy tulajdonában álló gazdasági társaság [Áht. 48/B. § (1) bekezdés d) pont];
3. az állam, a helyi önkormányzat, illetve a köztestület legalább 50%-os közvetlen, vagy közvetett tulajdonában lévő gazdasági társaság, valamint a sportegyesület és a sportszövetség kivételével – az olyan gazdasági társaság, alapítvány, egyesület, egyházi jogi személy, vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy, vagy a szakszervezet ügyintéző, vagy képviseleti szervének tagja [Áht. 48/B. § (1) bekezdés e) pont ];
4. akinek esedékessé vált és meg nem fizetett köztartozása van;

A támogatási igény benyújtásának feltétele, hogy a támogatási igény benyújtójának ne legyen esedékessé vált és még meg nem fizetett adótartozása – ide nem értve az önkormányzati adóhatóság hatáskörébe tartozó adókat –, valamint járulék-, illeték-, vagy vámtartozása (a továbbiakban együtt: köztartozás) [Áht. 50. § (4) bekezdés]. Amennyiben a pályázó szerepel a NAV köztartozásmentes adatbázisában az Art. 260. §-a alapján, ez a tartozásmentesség igazolásaként fogadandó el, ha nem szerepel az adatbázisban a NAV által kiadott, a köztartozás mentességet igazoló 30 napnál nem régebbi közokirat vagy a pályázó által benyújtott adófolyószámla-kivonattal tudja a pályázó köztartozás mentességét igazolni.

**Összeférhetetlenség vizsgálata:**

A pályázat elbírálásánál **döntéshozónak minősül**:

dr. György István kormánymegbízott

A pályázat tárgyában hozott **döntés előkészítésében résztvevő személyek**:

Mátrainé Bartus Éva főosztályvezető

Ujhelyi Zita osztályvezető

Bunyikné Kijácz Krisztina szolgáltatási szakügyintéző

**A munkaerő-piaci szolgáltatás nyújtásának személyi feltételei:**

Jogszabály által előírt feltétel, hogy a támogatott szolgáltatást nyújtó szakemberek rendelkezzenek az R1 Mellékletében meghatározott végzettséggel [R1 21. § (2) bekezdés d) pont]. A mindenkor hatályos munkaerő-piaci szolgáltatásokról szóló eljárásrend 22. sz. melléklete tartalmazza a személyi feltételekre vonatkozó szabályokat és ajánlásokat.

A munkaerő-piaci és foglalkozási információk nyújtása esetében további feltétel az ezen a területen szerzett egy év szakmai gyakorlat [R1 Melléklet a) pontja].

A pályázat kiírója a tanácsadók kiválasztásánál javaslattételi és/vagy egyetértési joggal rendelkezik.

A pályázó köteles 5 munkanapon belül gondoskodni a szolgáltatást nyújtó személy/ek helyettesítéséről (betegállomány, szabadság, munkaviszony megszűnése esetén stb.).

**Biztosítékok köre**

A Kedvezményezettnek biztosítania kell valamennyi − jogszabály alapján beszedési megbízással megterhelhető − fizetési számlájára vonatkozóan, a támogató javára szóló beszedési megbízás benyújtására vonatkozó felhatalmazó nyilatkozatot – a pénzügyi fedezethiány miatt nem teljesíthető fizetési megbízás esetére – a követelés legfeljebb harmincöt napra való sorba állítására vonatkozó rendelkezéssel együtt.

**A pályázat keretében nyújtandó támogatás mértékére vonatkozó előírások:**

1. **Munkaerő-piaci és foglalkozási információ nyújtása**

A munkaerő-piaci és foglalkozási információ nyújtásában résztvevő szakemberek tervezett létszámának területi elosztása:

|  |  |
| --- | --- |
| **Szolgáltatás helyszíne** | **létszám (fő)** |
| BFKH III. Kerületi Hivatala Hatósági Főosztály Foglalkoztatási Osztály | 1 |
| BFKH IV. Kerületi Hivatala Foglalkoztatási Osztály | 2 |
| BFKH VIII. Kerületi Hivatala Hatósági Főosztály Foglalkoztatási Osztály | 1 |
| BFKH IX. Kerületi Hivatala Foglalkoztatási Osztály | 1 |
| BFKH IX. Kerületi Hivatala Foglalkoztatási és Ellátási Osztály | 1 |
| BFKH X. Kerületi Hivatala Foglalkoztatási Osztály | 1 |
| BFKH XIII. Kerületi Hivatala Hatósági Főosztály Foglalkoztatási Osztály | 1 |
| BFKH XVIII. Kerületi Hivatala Foglalkoztatási Osztály | 1 |
| BFKH XX. Kerületi Hivatala Foglalkoztatási Osztály | 1 |
| BFKH XXI. Kerületi Hivatala Foglalkoztatási Osztály | 1 |
| BFKH Foglalkoztatási Főosztály | 5 |
| **összesen:** | **16** |

Jelen szolgáltatás esetében a nyújtandó támogatás mértéke az alábbiak szerint alakul:

A munkaerő-piaci és foglalkozási információt nyújtó személyek munkanapokon, a BFKH Foglalkoztatási Főosztály, illetve a BFKH Kerületi Hivatala Foglalkoztatási Osztály napi működési ideje szerint, továbbá a BFKH Foglalkoztatási Főosztály által szervezett rendezvények idejéhez igazodva, folyamatosan végzik a szolgáltatást. A folyamatosság biztosítása érdekében, tartós távollét esetén a szolgáltatást nyújtó személyt pótolni kell. A szolgáltatás 5 munkanapnál hosszabb ideig nem szünetelhet. 5 munkanapnál hosszabb ideig szünetelő szolgáltatás esetén támogatás az adott szolgáltatási helyszínre nem folyósítható.

A támogatás mértéke a pályázaton elnyert munkaerő-piaci szolgáltatások igényelt költségének 100%-a, ami információnyújtó személyenként nem haladhatja meg a bruttó **385.000 Ft/fő/hó fajlagos költséget**. A munkaerő-piaci és foglalkozási információt nyújtó személyeknek **minimum bruttó 300.000 Ft/fő/hó díjazást** kell biztosítani.

**A pályázat keretében nyújtható támogatás forrása:**

A Nemzeti Foglalkoztatási Alap foglalkoztatási alaprész fővárosra decentralizált kerete.

**A pályázat keretében nyújtható támogatás formája:**

Vissza nem térítendő támogatás.

**A pályázat keretében nyújtható támogatás mértéke:**

Szolgáltatást nyújtó személyenként maximum bruttó 385.000 Ft/fő/hó fajlagos költség. A támogatás maximális kerete **73 920 000 Ft**, (2019. évre vonatkozóan /2019. 07.01. - 12.31./ 30 800 000 Ft, 2020. évre vonatkozóan /2020. 01.01. - 06.30./ 43 120 000 Ft).

**A támogatások folyósításának módja:**

A BFKH a támogatást – a hatósági szerződésben rögzített feltételek teljesítését követően – a szolgáltatásnyújtás megvalósulása során havonta küldött elszámolás alapján, utólag, a beérkezést követő 30 napon belül utalja a támogatottnak. Az utalás feltétele a havonta beküldött elszámoló lap és hiánytalanul csatolt mellékletei.

**A támogatott szolgáltatások megvalósításának időtartama:**

A pályázónak a szolgáltatás nyújtását a hatósági szerződés megkötését követően, legkorábban **2019. július 1-jétől 2020. június 30-ig** kell biztosítani.

**A pályázat tartalmára vonatkozó előírások:**

A pályázatot kizárólag az előírt adatlapon – a **csatolandó mellékletek**kel együtt– kell benyújtani.

* Ha a cégjegyzék nem tartalmazza az aláírási címpéldány/aláírás-minta cégbejegyzési (változásbejegyzési) eljárásban történő benyújtásának tényét: cégbejegyzésre jogosult személy eredeti aláírási címpéldánya/aláírás-mintája, vagy annak a munkaadó által az „eredetivel mindenben megegyező és hatályos felirattal és aláírási címpéldánynak/aláírás-mintának megfelelő aláírással és annak (pecsét léte esetén) pecséttel ellátott másolata.

(Ügyvéd által ellenjegyzett aláírás-minta csak abban az esetben fogadható el, ha a cég létesítő okiratát vagy a létesítő okirat módosítását is az ügyvéd készíti (szerkeszti) és jegyzi ellen, és az aláírás-minta a cégbejegyzési (változásbejegyzési) kérelem mellékletét képezi).

* Amennyiben nem szerepel a NAV köztartozásmentes adatbázisában, a NAV által kiadott, köztartozás mentességet igazoló 30 napnál nem régebbi közokirat, vagy a pályázó által benyújtott adófolyószámla-kivonat.
* A szolgáltatás nyújtásában résztvevő valamennyi közreműködő (menedzsment és szolgáltatást nyújtók) részletes szakmai - aláírással ellátott - önéletrajza, referenciái.
* A szolgáltatást nyújtó személyek iskolai végzettségét igazoló okiratok hitelesített másolatai.

A kitöltött nyilatkozatokat az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: Eüsztv.) szerinti elektronikus aláírással ellátva kell a pályázathoz csatolni.

**A pályázat benyújtásának módja:**

A BFKH által kiadott pályázati adatlapon (amely elérhető a [www.kormanyhivatal.hu](http://www.kormanyhivatal.hu)/hu/budapest és a <http://fovaros.munka.hu> honlapon, a pályázati felhívásban meghatározott határidőig.

**Kizárólag elektronikus úton kell a pályázatot és mellékleteit megküldeni a BFKH részére.**

A pályázatot – az Eüsztv. 9 § (1) bekezdés a) pont aa) alpontja alapján, valamint figyelemmel a polgári perrendtartásról szóló 2016. évi CXXX. törvény 7 § 6. pontjára –kizárólag elektronikus úton lehet benyújtani.

Az elektronikus ügyintézésre az ***általános célú elektronikus kéreleműrlap szolgáltatás*** (e-Papír szolgáltatás) ad lehetőséget az következők szerint:

Az <https://epapir.gov.hu/> oldalon – bejelentkezést (***Ügyfélkapus azonosítást***) követően, kiválasztja a megfelelő témacsoportot, ügytípust, valamint a címzettet az alábbiak szerint:

CÉGKAPUBÓL KÜLDVE SZERETNÉK E-PAPÍRT BENYÚJTANI jelölőnégyzet: cégkapuból küldés esetén szükséges bejelölni.

NEM TERMÉSZETES SZEMÉLY NEVE: cégkapuból küldés esetén a nem természetes személy hosszú nevét szükséges megadni.

NEM TERMÉSZETES SZEMÉLY ADÓSZÁMA: cégkapuból küldés esetén az adószám első nyolc számjegyét kell feltüntetni (a küldési rendszer ennek alapján azonosítja be a cégkaput).

TÉMACSOPORT: „Kormányhivatali ügyek” választása.

ÜGYTÍPUS: „Foglalkoztatási támogatások, közfoglalkoztatás és egyéb állami foglalkoztatási feladatok” kiválasztása.

CÍMZETT: Budapest Főváros Kormányhivatala

A LEVÉL TÁRGYA mezőben a Felhívás azonosítószámát (BP/0701/12138/2019) kell feltüntetni.

A LEVÉL SZÖVEGE mezőben a pályázó nevét/megnevezését, székhelyének címét, a pályázat tárgyát kell feltüntetni.

Ezt követően a teljes dokumentációt (kérelem nyomtatvány, mellékletek) csatolni kell. A csatolt dokumentumokat az Eüsztv. és az elektronikus ügyintézés részletszabályairól szóló 451/2016. (XII. 19.) Korm. rendelet szerinti elektronikus aláírással kell ellátni. Az Eüsztv 38. § (1) bekezdés d) pontja alapján az azonosításra visszavezetett dokumentumhitelesítés (AVDH) szolgáltatás is megfelelő megoldás, ha a benyújtó nem rendelkezik elektronikus aláírással. A szolgáltatás a külön https://niszavdh.gov.hu oldalon érhető el, de az irat AVDH hitelesítése ügyfélkapus azonosítással az e-Papír felületen is elvégezhető. Gazdálkodó szervezetek esetén az elektronikus aláírással való ellátás tekintetében kizárólag a cégjegyzésre jogosult személy elektronikus aláírása fogadható el. Az elektronikusan benyújtott dokumentum kizárólag elektronikus aláírással kerülhetnek hitelesítésre, így nem szükséges papíron aláírni, majd elektronikus másolatot készíteni róla (beszkennelni).

**A pályázat benyújtásának határideje:**

**2019. június 24.**

A beérkezési határidő után beadott pályázatok érdemi vizsgálat nélkül elutasításra kerülnek. A pályázat kiírója csak a pályázati kiírásnak megfelelően, a Pályázati Egységcsomag szerint elkészített, és az abban szereplő, kötelező mellékletekkel ellátott pályázatokat bírálja el. Indokolt esetben a pályázatot kiíró hiánypótlásra lehetőséget biztosít, amely azonban a pályázat szakmai, pénzügyi tartalmát érdemben nem érintheti.

A hiánypótlással kapcsolatos feladatokat a BFKH Foglalkoztatási Főosztály Munkaerőpiaci Osztálya látja el.

A Pályázati Egységcsomag 2019. június 5. napjától letölthető a BFKH [www.kormányhivatal.hu](http://www.kormányhivatal.hu)/hu/budapest honlapjáról, valamint a <http://fovaros.munka.hu> oldalról.

**A pályázat elbírálása**

A BFKH a pályázati felhívásban foglaltak, a jogszabályi feltételek, továbbá az alábbi mérlegelési szempontok szerint dönt a benyújtott pályázatokról.

A döntés ellen fellebbezésnek helye nincs. Amennyiben a határozatban foglaltakkal nem ért egyet, úgy annak közlésétől számított 30 napon belül, a Főváros Közigazgatási és Munkaügyi Bírósághoz címzett, de az állami foglalkoztatási szervként eljáró Budapest Főváros Kormányhivatalnál benyújtandó keresetben, jogszabálysértésre hivatkozva kérheti a határozat bírósági felülvizsgálatát. A bírósági felülvizsgálat iránti eljárás illetéke 30.000,- forint, azonban a per tárgyára tekintettel a felülvizsgálati eljárásban a kérelmezőt illetékfeljegyzési jog illeti meg, melynek alapján mentesül az illeték előzetes megfizetése alól. A kereseti kérelemben tárgyalás tartását kérheti.

**A támogatás nyújtásával kapcsolatos mérlegelés során a BFKH figyelembe veszi:**

* a munkaerő-kereslet és –kínálat helyi jellemzőit,
* a főváros foglalkoztatási helyzetét és a munkanélküliségi mutatóit,
* a pályázó és a BFKH foglalkoztatási és munkaerő-piaci feladatokkal összefüggő korábbi szakmai együttműködésének tapasztalatait (pl. a korábban nyújtott szolgáltatások színvonalát, eredményességét, a havi elszámolások rendjét, az adminisztrációs kötelezettségek teljesítését),
* a pályázó más szervezettel történő korábbi szakmai együttműködésének tapasztalatait,
* a támogatás konkrét célkitűzéseinek érvényesítését,
* az „ár-érték” arányt, tehát az igényelt támogatás és a szolgáltatás szakmai tartalmának viszonylatában a kedvezőbb ajánlatot.

A pályázat eredményét a [www.kormányhivatal.hu](http://www.kormányhivatal.hu)/hu/budapest és <http://fovaros.munka.hu> honlapokon közzéteszi.

A támogatásról szóló hatósági szerződésben meghatározásra kerülnek a támogatás mértéke, a folyósítás időtartama, az elszámolás módja, továbbá a szerződésszegés jogkövetkezményei.

**Az elbírálás határideje**: a benyújtási határidőt követő legfeljebb 10 nap, mely egy alkalommal újabb 10 nappal meghosszabbítható.

**A hiánypótlás feltételei:**

Hiánypótlást kizárólag a BFKH kezdeményezhet.

* A *hiányos pályázatot benyújtó pályázót* - megfelelő határidő (a hiánypótlási felhívás kézhezvételét követő naptól számított 8 napon belül) megjelölése és a mulasztás jogkövetkezményeire történő figyelmeztetés mellett – hiánypótlásra hívhatja fel, a pályázat benyújtásától számított 8 napon belül.
* A BFKH egy alkalommal él hiánypótlási felhívással kizárólag abban az esetben, ha a beérkezett pályázatok hiánypótlás nélkül nem értékelhetők.

Amennyiben a pályázó a hiánypótlási kötelezettségének határidőre nem tesz eleget, a BFKH az eljárást végzéssel megszünteti.

**A BFKH fenntartja a jogot a pályázati felhívás módosítására, visszavonására, valamint arra, hogy eredménytelen pályázati eljárás esetén a pályázati felhívást újból közzé tegye.**

**A szolgáltatás megvalósításának nyomon követése:**

A BFKH Foglalkoztatási Főosztály Munkaerőpiaci Osztály folyamatosan figyelemmel kíséri a szolgáltatás szakmai megvalósulását, szükség esetén segítséget nyújt a támogatottnak.

**A pályázattal kapcsolatban további információ kérhető:**

1082 Budapest, Kisfaludy u. 11.

Bunyikné Kijácz Krisztina, Tel.: 06-1/477-5763, e-mail: bunyikne.kijacz.krisztina@ffo.bfkh.gov.hu